Source: https://www.csmtargoviste.ro/tag/csm-targoviste-csm-satu-mare/
Timestamp: 2019-05-25 21:01:56+00:00

Document:
Arhive csm targoviste-csm satu mare - CSM Targoviste
Arhiva tag-ul pentru: csm targoviste-csm satu mare
Sunteți aici: Acasa / csm targoviste-csm satu mare
26/10/2018 /în Baschet, Volei /de Rosoiu Mihai
Astăzi, la Sala Sporturilor din Târgoviște a avut loc o conferință de presă la care au participat primarul Cristian Stan, președintele CSM Târgoviște, Cristian Savu, antrenorul echipei de baschet, Cătălin Tănase și tehnicianul echipei de volei a CSM-ului, Luka Valerijan.
Cei doi tehnicieni au vorbit despre meciurile programate sâmbătă, 27 octombrie, în Sala Sporturilor (Baschet feminin: CSM Târgoviște-CSM Satu Mare, ora 16.30 și volei feminin: CSM Târgoviște – CSM București, ora 19.00), ambii arătându-se oprimiști, deși formațiile pe care le pregătesc pornesc cu șansa a doua.
Cătălin Tănase (antrenor baschet feminin): „După un sezon de tranziție, am debutat, deja, în LNBF. Am avut 2 deplasări foarte grele, la campioana Sepsi și la ICIM Arad. Sper ca mâine să obținem prima victorie în acest sezon. Știm că întâlnim o echipă foarte puternică, o echipă care și-a propus câștigarea Ligii anul acesta.Totuși, am încredere în fetele noastre, chiar dacă nu suntem în vârf de formă.”
Luka Valerijan (antrenor volei feminin): „Am venit la o echipă de top a României și vă mulțumesc că aveți încredere în mine; sper să întorc această încredere. Noi am încercat să formăm o echipă mai mult românească decât ce-a fost până acum, o echipă care să joace mai mult cu sufletul. Am transferat 9 fete care sper să fie baza și pentru viitorul CSM. Suntem pregătiți pentru luptă, chiar dacă jucăm cu o echipă, CSM București, cu un buget care, pentru noi, la ora actuală, e de neatins. Asta nu înseamnă că venim cu steagul alb la meci. Eu vin dintr-o țară de luptători și sper să transfer lucrul ăsta și fetelor noastre.”
Program Sala Sporturilor – sâmbătă, 27 octombrie 2018
Baschet feminin: CSM Târgoviște – CSM Satu Mare (ora 16.30)
Volei Feminin: CSM Târgoviște – CSM București (ora 19.00)
Sursă: Politica Broaștei
https://i0.wp.com/www.csmtargoviste.ro/wp-content/uploads/2018/10/csm3.jpg?fit=700%2C393&ssl=1 393 700 Rosoiu Mihai https://www.csmtargoviste.ro/wp-content/uploads/2017/02/logo.png Rosoiu Mihai2018-10-26 19:19:312018-10-26 19:20:42Optimism în tabăra CSM Târgoviște înainte de meciurile de foc de sâmbătă: „Avem încredere că putem face un rezultat bun”
25/10/2018 /în Baschet /de Rosoiu Mihai
Larisa Toma are 44 de ani, iar la Arad a avut cele mai bune cifre dintre jucătoarele noastre (13 puncte, 8 recuperări, 7 greșeli personale obținute, 4 aruncări blocate în favoare, o pasă decisivă și cota de eficiență 21). Noaptea și-a petrecut-o pe drum, în autocar, iar a doua zi a luat-o de la capăt, cu antrenamentele. Pentru că sâmbătă, de la ora 16.30, este programat un meci complicat, cu vicecampioana României, CSM Satu Mare. Muncă și pasiune, acestea sunt reperele după care se ghidează ,,gladiatoarea” CSM-ului, Larisa Toma.
*Larisa, ce te mai motivează să joci baschet cu atâta pasiune?
* ,,Secretul e simplu la mine, iubesc foarte mult acest sport și nu cred că o să mă lipsesc vreodată de el. După ce voi termina cariera de jucătoare, o voi începe cu adevărat pe cea de antrenor. Mereu am dat tot ce e mai bun din mine pe teren. Poate că nici eu nu am fost în zile bune, dar dacă te dăruiești total în joc, trebuie să iasă ceva bun până la urmă. Eu mă simt bine pe teren, pentru că am experiență și știu ce trebuie să fac acolo”
*Cum a fost meciul de la Arad?
* ,,Mi-am dorit foarte mult să câștigăm la Arad și am crezut că o vom face. Chiar dacă am pierdut, eu simt că începem să ne închegăm. În multe momente, am comunicat ca și echipă, pentru că trebuie să fim o echipă, atât în atac, dar și în apărare”
*Cum vezi jocul de sâmbătă, cu CSM Satu Mare?
* ,,Sâmbătă vom avea un meci și mai greu, pentru că formația din Satu Mare este un pic mai valoroasă decât cea a Aradului. Dacă vom juca precum o echipă, sper din tot sufletul să obținem prima victorie din acest campionat. Am demonstrat că merităm să jucăm în Liga Națională, de ce să nu profităm de ea?”
*E greu în prima grupă valorică a baschetului feminin românesc?
* ,,Mama mea avea o vorbă: <<asta e altă mâncare de pește>>. Așa și cu prima grupă valorică, unde campionatul este mult mai dur. Suntem câteva jucătoare cu experiență, dar avem și foarte multe colege tinere. Chiar dacă ele evoluează la loturile naționale pentru vârsta lor, e altceva să joci contra unor adversare experimentate. Cu timpul vor căpăta experiență, vor arăta că știu baschet și că au valoare. Chiar dacă este greu în prima grupă valorică și sunt dușuri reci, numai așa putem să aduce la Târgoviște baschetul la nivelul din trecut”
FCC ICIM CSB Arad – CSM Târgoviște 78-65 (23-11, 22-18, 18-22, 15-14)
CSB Arad: M. Fodor 17 (3), M. Dzombeta 15 (1), B. Hadzovic 15 (1), D. Ardelean 10, A. Harisson 10, L. Burdgess 7, T. Neagu 4, A. Rotariu, A. Mercea, R. Bartok, A. Glisici, A Ciotir. Antrenor: Dan Moraru.
CSM Târgoviște: M. Coker 15 (1), G. Irimia 13 (2), L. Toma 13, A. Stoenescu 9 (3), A. Chivu 4, Ș. Cătinean 4, A. Ghiță 2, C. Popescu 2, P. Poole 2, L. Vaida 1, T. Kilin, D. Vati. Antrenor: Cătălin Tănase.
https://i0.wp.com/www.csmtargoviste.ro/wp-content/uploads/2018/10/larisa.jpg?fit=4118%2C2924&ssl=1 2924 4118 Rosoiu Mihai https://www.csmtargoviste.ro/wp-content/uploads/2017/02/logo.png Rosoiu Mihai2018-10-25 10:20:472018-10-25 10:20:47Larisa Toma prefațează derbiul cu CSM Satu Mare, de sâmbătă, 27 octombrie, ora 16.30: ,,Mereu am dat tot ce e mai bun din mine pe teren”

References: csm 
 CSM 
 csm 
 csm 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM